Украин халҡының бай һәм ҡатмарлы тарихы бар. Уға xa0башҡа xa0күп төрлө халыҡтар һәм ҡәбиләләр араһында тереклек итергә тура килә. Уларҙың һәр береһе тиерлек украин еренә ҡул һуҙған. Ошондай ауыр, ҡатмарлы шарттарҙа үҙенең иреклеген дошмандарҙан һаҡларға тура килгән, ҡоллоҡ хәленә төшкән саҡтар ҙа булған. Туҡтауһыҙ көрәш украиндарҙа xa0сағыу, уларға ғына хас xa0һыҙатты xa0— xa0азатлыҡ һөйөүсәнлекте xa0булдыра. Нәҡ ошо һыҙат XVIxa0быуатxa0 аҙағында уҡ Украинала ул ваҡыттағы xa0иң беренсе демократияны булдырыуға булышлыҡ итә. Днепр йылғаһының түбәнге өлөшөндәге ҡыйынлыҡ менән үтә торған йылға һикәлтәренән көньяҡҡараҡ урынлашҡан xa0Сечь атамаһы аҫтындағы төп нығытма xa0(укр. Запорiзька Січ), урыҫ. Запорожская Сечь) xa0үҙҙәре өсөн генә түгел, күрше халыҡтар өсөн дә иң ҡеүәтле демократия һәм азатлыҡ бастионы була. Шуға ла xa0бөтә украин халыҡ ижады xa0азатлыҡ һөйөүсәнлек тойғоһо менән һуғарылған. Күп мәртәбә иреклеген, бойондороҡһоҙлоғон юғалтҡан, xa0украиндар гел азатлыҡты һағынғандар, xa0ошо юҡһыныу һәм азатлыҡ өсөн көрәш халыҡ ижадының бөтә төрҙәрендә лә xa0— йөрәккә үтеп инерлек йыр даръяһында, уйланыуҙарында, риүәйәттәрендә, һынлы һүрәт сәнғәтендә, xa0сигеүҙә, көршәк әүәләү оҫталығында, туҡыусылыҡта һ.б. сағылдырған.